11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ, ΚΟΙΝΩΝΙΚΩΝ  ΥΠΗΡΕΣΙΩΝ ΚΑΙ ΕΜΠΟΡΙΚΗΣ  ΝΑ ΥΤΙΛΙΑΣ Αριθ. 174235/8252 της 19/23 Μαρτ.  1974 (ΦΕΚ Β΄ 349) Περί αυξήσεως των αποδοχών των υπηρετούντων παρά των Οίκω Ναύτου (Ο.Ν.) ιατρών. Έχοντες υπ’ όψει: α)Τας διατάξεις του άρθρ. 3 παρ. 2 του Ν.Δ. 126/73. β)Το Ν.Δ. 175/73, άρθρ. 42 «περί Υπουργικού Συμβουλίου και Υπουργείων», τιθέντος εν ισχύϊ δια του υπ’ αριθ. 396/73 Π.Δ/τος και γ)Την υπ’ αριθ. 15437/22.9.73 αναφοράν του Οίκου Ναύτου, αποφασίζομεν: Αυξάνομεν, αναδρομικώς από 1 Αυγ. 1973, τον βασικόν μισθόν των αμειβομένων επί παγία αντιμισθία ιατρών διαφόρων ειδικοτήτων του Οίκου Ναύτου, κατά ποσοστόν 12%. Η παρούσα δημοσιευθήτω δια της Εφημερίδος της Κυβερνήσεως. Δια του Π.Δ. 364 της 8/21 Μαΐου 1974 (ΦΕΚ Α΄ 139) αι διατάξεις του Ν.Δ. 226/1973 (τόμ. 34 σελ. 158,16) αι αναφερόμεναι εις τα περί διαβαθμίσεως και προαγωγής του διαλαμβανομένου εν αυτώ προσωπικού, επεξετάθησαν και επί του αντιστοίχου προσωπικού του Οίκου Ναύτου. 